Ο **Ρούι Χατσιμούρα** (*Rui Hachimura*, ιαπωνικά:八村 塁, γενν. 8 Φεβρουαρίου 1998) είναι Ιάπωνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τους Λος Άντζελες Λέικερς στο NBA. Θεωρήθηκε μία από τις κορυφαίες προοπτικές του NBA Ντραφτ 2019,  όπου επιλέχθηκε 9ος συνολικά στον πρώτο γύρο από τους Ουίζαρντς.

Πρώιμη ζωή και σταδιοδρομία
---------------------------

Ο Χατσιμούρα γεννήθηκε στην Περιφέρεια Τογιάμα της Ιαπωνίας, από Ιαπωνέζα μητέρα, τη Μακίκο και πατέρα από το Μπενίν, τον Ζακαρί Τζαμπίλ. Το όνομα του, Ρούι, σημαίνει «βάση» ή «φρούριο» στα ιαπωνικά. Το όνομα του δόθηκε από τον παππού του, επειδή ήταν μεγάλος υποστηρικτής του μπέιζμπολ (ο χαρακτήρας 塁 χρησιμοποιείται επίσης για «βάση» στα συμφραζόμενα του μπέιζμπολ). Έχει τρία μικρότερα αδέλφια, έναν αδελφό και δύο αδελφές. Ο μικρότερος αδελφός του, Άλεν (阿蓮 *Aren*), είναι καλαθοσφαιριστής στο Πανεπιστήμιο Τοκάι της Ιαπωνίας.  Στην παιδική του ηλικία, έπαιζε μπέιζμπολ ως κυνηγός και ρίπτης. Στις 29 Δεκεμβρίου 2013, ο Χατσιμούρα οδήγησε την ομάδα καλαθοσφαίρισης του Λυκείου Μεϊσέι στον δεύτερο τίτλο του στο Πανεθνικό Ιαπωνικό Τουρνουά Λυκείων, σημειώνοντας 32 πόντους στη νίκη με 92-78 επί του Πανεπιστημίου Οχόρι της Φουκουόκα. Το 2014, βοήθησε την ομάδα του να κερδίσει το τουρνουά για δεύτερο συνεχόμενο έτος. Τον Απρίλιο του 2015, ο Χατσιμούρα προσκλήθηκε στο Jordan Brand Classic, όπου κατέγραψε 9 πόντους και 5 ριμπάουντ στον Διεθνή Αγώνα. Στις 21 Νοεμβρίου 2015, έγραψε μία Εθνική Επιστολή Προθέσεων για να παίξει κολεγιακή καλαθοσφαίριση για τους Γκονζάγκα Μπούλντογκς στις ΗΠΑ, όπου θεωρήθηκε από το ESPN ως ένας από τους καλύτερους διεθνείς παίκτες που εισέρχονται στο κολέγιο.  Στις 29 Δεκεμβρίου 2015, ο Χατσιμούρα σημείωσε 34 πόντους μαζί με 19 ριμπάουντ και 3 τάπες για να οδηγήσει το Λύκειο Μεϊσέι στη νίκη επί του Πανεπιστημιακού Λυκείου Τσουχιούρα Νιχόν για την κατάκτηση του τρίτου πανεθνικού ιαπωνικού τουρνουά.

Κολεγιακή σταδιοδρομία
----------------------

Ο Χατσιμούρα έκανε το ντεμπούτο του για τους Μπούλντογκς στην κανονική περίοδο στις 11 Νοεμβρίου 2016 εναντίον των Γιούτα Βάλεϊ Γούλβερινς, σημειώνοντας 1 πόντο και 3 ριμπάουντ σε 4 λεπτά. Ως αποτέλεσμα, έγινε ο πέμπτος παίκτης που γεννήθηκε στην Ιαπωνία που αγωνίστηκε στην NCAA Division I. Την 1η Δεκεμβρίου, σημείωσε 10 πόντους σε 13 λεπτά σε μία νίκη με 97-63 επί των Μισισίπι Βάλεϊ Στέιτ. Στις 23 Φεβρουαρίου 2017, σημείωσε 8 πόντους εναντίον των Σαν Ντιέγκο Τορέρος, βοηθώντας την ομάδα του να κερδίσει τον τίτλο της West Coast Conference (WCC).  Στις 16 Μαρτίου 2017, αφού έπαιξε 1 λεπτό εναντίον των Σάουθ Ντακότα, έγινε ο πρώτος γηγενής Ιάπωνας που αγωνίστηκε ποτέ στο πρωτάθλημα ανδρών της NCAA Division I. Σε 28 αγώνες ως πρωτοετής, ο Χατσιμούρα είχε κατά μέσο όρο 2,6 πόντους και 1,4 ριμπάουντ, ενώ σούταρε με 53 τοις εκατό από εντός πεδιάς σε 4,6 λεπτά ανά αγώνα.

Τη σεζόν 2017-18, ο Χατσιμούρα εμφανίστηκε σε 37 αγώνες για τους Γκονζάγκα (σε 2 ως βασικός), όπου είχε κατά μέσο όρο 11,6 πόντους και 4,7 ριμπάουντ ανά αγώνα.

Στην junior σεζόν του, ο Χατσιμούρα ονομάστηκε στην Ομάδα All-WCC της Preseason. Άνοιξε την κανονική σεζόν στις 6 Νοεμβρίου 2018, σημειώνοντας 33 πόντους σε μία νίκη με 120-79 επί των Αϊνταχό Στέιτ Μπένγκαλς. Στις 21 Νοεμβρίου, κατέγραψε 20 πόντους, 7 ριμπάουντ και 5 ασίστ για να βοηθήσει στη νίκη έκπληξη επί των Ντιουκ Μπλου Ντέβιλς στον τελικό του Maui Invitational. Στη συνέχεια, ονομάστηκε ο Πολυτιμότερος Παίκτης του τουρνουά. Ο Χατσιμούρα επιλέχθηκε ως ο Παίκτης της Χρονιάς 2019 της WCC. Οδήγησε τους Γκονζάγκα σε πόντους (19,7 ανά αγώνα) κατά τη διάρκεια της σεζόν 2018-19, όπου επίσης είχε κατά μέσο όρο 6,5 ριμπάουντ ανά αγώνα.

Επαγγελματική σταδιοδρομία
--------------------------

### Ουάσινγκτον Ουίζαρντς (2019-παρόν)

Στις 15 Απριλίου 2019, ο Χατσιμούρα ανακοίνωσε ότι θα παραιτηθεί από το τελευταίο έτος της επιλεξιμότητας του και θα δηλώσει για το NBA Ντραφτ 2019. Επιλεχθηκε συνολικά 9ος από τους Ουάσινγκτον Ουίζαρντς. Ο Χατσιμούρα έγινε ο δεύτερος παίκτης που γεννήθηκε στην Ιαπωνία και επιλέχθηκε στο NBA Ντραφτ, μετά τον Γιασουτάκα Οκαγιάμα, αλλά και ο πρώτος Ιάπωνας παίκτης που επιλέχθηκε στον πρώτο γύρο. Στις 23 Οκτωβρίου 2019, έκανε το ντεμπούτο του στο NBA, σε μία ήττα με 100-108 εναντίον των Ντάλας Μάβερικς, όπου έκανε νταμπλ νταμπλ με 14 πόντους και 10 ριμπάουντ. Την 1η Δεκεμβρίου 2019, σημείωσε 30 πόντους (ρεκόρ σταδιοδρομίας) στην ήττα με 125-150 εναντίον των Λος Άντζελες Κλίπερς, με 9 ριμπάουντ, 3 ασίστ και 1 κλέψιμο.

Εθνική Ιαπωνίας
---------------

 Ο Χατσιμούρα ύστερα από έναν αγώνα της Ιαπωνίας για τα προκριματικά του Παγκοσμίου Κυπέλλου του 2019. 
Ο Χατσιμούρα εκπροσωπεί διεθνώς την Εθνική Ιαπωνίας. Στο Πρωτάθλημα Ασίας U16 του 2013 στο Ιράν, είχε κατά μέσο όρο 22,8 πόντους, 12,6 ριμπάουντ και 2,8 τάπες σε 8 αγώνες, οδηγώντας την ομάδα του στηνε τρίτη θέση. Τον Απρίλιο του 2014, έπαιξε στο τουρνουά Άλμπερτ Σβάιτσερ στη Γερμανία με την Εθνική Ιαπωνίας U18,  όπου τερμάτισε στην τελευταία θέση.

Η Ιαπωνία U17 τερμάτισε 14η από τις 16 ομάδες στο Παγκόσμιο Πρωτάθλημα U17 του 2014, με τον Χατσιμούρα να σημειώνει 22,6 πόντους ανά αγώνα (ρεκόρ τουρνουά), ενώ παράλληλα είχε 6,6 ριμπάουντ και 1,7 τάπες ανά αγώνα. Κατά τη διάρκεια του τουρνουά, σημείωσε 25 πόντους εναντίον των ΗΠΑ, που κέρδισε τον τίτλο. Η ομάδα αυτή περιελάμβανε τέσσερις παίκτες που είχαν επιλεγεί στο NBA Ντραφτ 2017, τους Τζέισον Τέιτουμ, Τζος Τζάκσον, Κέιλεμπ Σουάνιγκαν και Άιβαν Ραμπ, συν άλλα μελλοντικά κολεγιακά αστέρια, όπως ο Ντάιμοντ Στόουν και ο Μαλίκ Νιούμαν. 

Αγωνίστηκε με την Ιαπωνία στο Παγκόσμιο Κύπελλο U19 του 2017, όπου είχε μέσο όρο 20,6 πόντους και 11,0 ριμπάουντ ανά αγώνα. Σε έναν προκριματικό αγώνα για το Παγκόσμιο Κύπελλο του 2019, ο Χατσιμούρα σημείωσε 25 πόντους για να βοηθήσει την Ιαπωνία να νικήσει το Ιράν με 70-56.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 72649. Ανακτήθηκε στις 4  Απριλίου 2022.
3. ↑  Μέντκαλφ, Μάιρον (16 Νοεμβρίου 2018). «The education of Gonzaga's Rui Hachimura». ESPN. Ανακτήθηκε στις 22 Νοεμβρίου 2018.
4. ↑  «Rui Hachimura». *The Spokesman-Review*. Ανακτήθηκε στις 22 Νοεμβρίου 2018.
5. ↑  «Rui Hachimura's profile». FIBA. Ανακτήθηκε στις 10 Νοεμβρίου 2018.
6. ↑  Μάντελ, Στιούαρτ (30 Μαρτίου 2017). «Japan will be watching the Final Four just to see this guy you probably don't know». Fox Sports. Ανακτήθηκε στις 10 Νοεμβρίου 2018.
7. ↑  Ναγκατσούκα, Καζ (29 Δεκεμβρίου 2013). «Hachimura powers Meisei High to Winter Cup title». *The Japan Times*. Ανακτήθηκε στις 10 Νοεμβρίου 2018.
8. ↑  Ναγκατσούκα, Καζ (25 Δεκεμβρίου 2015). «Hachimura guides Meisei High to impressive victory in Winter Cup opener». *The Japan Times*. Ανακτήθηκε στις 10 Νοεμβρίου 2018.
9. ↑  Ναγκατσούκα, Καζ (22 Ιουνίου 2015). «Future looking bright for Japanese men's basketball». *The Japan Times*. Ανακτήθηκε στις 10 Νοεμβρίου 2018.
10. ↑  «Jordan Brand Classic Box Score International Game» (PDF). Jordan Brand Classic. 17 Απριλίου 2015. Αρχειοθετήθηκε από το πρωτότυπο (PDF) στις 20 Απριλίου 2017. Ανακτήθηκε στις 10 Νοεμβρίου 2018.
11. ↑  «The next wave of international prospects». 31 Ιανουαρίου 2015.
12. ↑  «MBB Signs Hachimura to National Letter of Intent». Πανεπιστήμιο Γκονζάγκα. 21 Νοεμβρίου 2015. Ανακτήθηκε στις 10 Νοεμβρίου 2018.
13. ↑  Ναγκατσούκα, Καζ (29 Δεκεμβρίου 2015). «Hachimura lifts Meisei High to Winter Cup three-peat». *The Japan Times*. Ανακτήθηκε στις 10 Νοεμβρίου 2018.
14. ↑  «Nov 11, 2016 - Utah Valley 69, Gonzaga 92». RealGM. 11 Νοεμβρίου 2016. Ανακτήθηκε στις 22 Νοεμβρίου 2018.
15. ↑  Μίχαν, Τζιμ (11 Νοεμβρίου 2017). «Gonzaga forward Rui Hachimura at the center of Japanese media's attention». *The Spokesman-Review*. Ανακτήθηκε στις 22 Νοεμβρίου 2018.
16. ↑  «No. 8 Gonzaga breezes past Mississippi Valley State 97-63». Πανεπιστήμιο Γκονζάγκα. 1 Δεκεμβρίου 2016. Ανακτήθηκε στις 22 Νοεμβρίου 2018.
17. ↑  «Feb 23, 2017 - Gonzaga 96, San Diego 38». RealGM. 23 Φεβρουαρίου 2017. Ανακτήθηκε στις 22 Νοεμβρίου 2018.
18. ↑  «Top-ranked MBB Remains Perfect, Beats San Diego 96-38». Πανεπιστήμιο Γκονζάγκα. 24 Φεβρουαρίου 2017. Ανακτήθηκε στις 22 Νοεμβρίου 2018.
19. 1 2  Μάντελ, Στιούαρτ (30 Μαρτίου 2017). «Japan will be watching the Final Four just to see this guy you probably don't know». Fox Sports. Ανακτήθηκε στις 17 Ιουλίου 2017.
20. ↑  «Season Box Score». *gozags.com*. Ανακτήθηκε στις 18 Απριλίου 2017.
21. ↑  «2017-18 Gonzaga Men's Basketball Season Box Score». *gozags.com*. Ανακτήθηκε στις 27 Μαρτίου 2018.
22. ↑  «Gonzaga picked to Win 2018-19 Men's Basketball Championship». *West Coast Conference*. 18 Οκτωβρίου 2018. Ανακτήθηκε στις 18 Οκτωβρίου 2018.
23. ↑  «Rui Hachimura scores 33 to help No. 3 Gonzaga rout Idaho State». *The Japan Times*. 7 Νοεμβρίου 2018. Αρχειοθετήθηκε από το πρωτότυπο στις 7 Νοεμβρίου 2018. Ανακτήθηκε στις 22 Νοεμβρίου 2018.
24. ↑  Χολ, Τζέισον (21 Νοεμβρίου 2018). «No. 3 Gonzaga upsets No. 1 Duke, 89-87, in Maui Invitational championship». *Newsweek*. Ανακτήθηκε στις 22 Νοεμβρίου 2018.
25. ↑  Μίχαν, Τζιμ (22 Νοεμβρίου 2018). «Gonzaga's Rui Hachimura, Zach Norvell Jr. selected to Maui All-Tournament team». *The Spokesman-Review*. Ανακτήθηκε στις 22 Νοεμβρίου 2018.
26. ↑  «WCC Announces 2018-19 Men's Basketball All-Conference». *West Coast Conference*. 5 Μαρτίου 2019.. Ανακτήθηκε στις 31 Μαρτίου 2019.
27. ↑  «2018-19 Gonzaga Men's Basketball: Season Box Score». *static.gozags.com*. Ανακτήθηκε στις 16 Μαρτίου 2019.
28. ↑  Τζόουνς, Κάελεν (15 Απριλίου 2019). «Gonzaga's Rui Hachimura Declares for NBA Draft». *Sports Illustrated*. Ανακτήθηκε στις 9 Μαΐου 2019.
29. ↑  Κάρον, Έμιλι (20 Ιουνίου 2019). «2019 NBA draft: Rui Hachimura is first Japanese-born player drafted | SI.com». *Sports Illustrated*. Ανακτήθηκε στις 20 Ιουνίου 2019.
30. ↑  «Doncic-Porzingis debut carries Mavs past Wizards, 108-100». *ESPN.com*. 23 Οκτωβρίου 2019. Ανακτήθηκε στις 23 Οκτωβρίου 2019.
31. ↑  «Clippers blow out undermanned Wizards 150-125». *ESPN.com*. 1 Δεκεμβρίου 2019. Ανακτήθηκε στις 1 Δεκεμβρίου 2019.
32. ↑  «Rui Hachimura profile, FIBA Asia U16 Championship for Men 2013 | FIBA.COM». *FIBA.COM*. Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 20 Φεβρουαρίου 2016.
33. ↑  «Schedule & results | 2013 FIBA Asia U16 Championship for Men | ARCHIVE.FIBA.COM». *www.fiba.com*. Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 20 Φεβρουαρίου 2016.
34. ↑  «Cheeseball alert at 2014 Albert Schweitzer Tournament». *FIBA.com*. Ανακτήθηκε στις 20 Φεβρουαρίου 2016. [*νεκρός σύνδεσμος*]
35. ↑  «AST 2014 Japan « Deutscher Basketball Bund». *www.basketball-bund.de*. Αρχειοθετήθηκε από το πρωτότυπο στις 20 Φεβρουαρίου 2016. Ανακτήθηκε στις 20 Φεβρουαρίου 2016.
36. ↑  «game stats / standings « Deutscher Basketball Bund». *www.basketball-bund.de*. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 20 Φεβρουαρίου 2016.
37. ↑  «Rui HACHIMURA at the Players of the 2014 FIBA U17 World Championship for Men - FIBA.com». *FIBA.com*. Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 20 Φεβρουαρίου 2016.
38. ↑  «United States of America v Japan - 12 Aug - FIBA.com». *FIBA.com*. Αρχειοθετήθηκε από το πρωτότυπο στις 2 Μαρτίου 2016. Ανακτήθηκε στις 20 Φεβρουαρίου 2016.
39. ↑  «Japon at the FIBA U19 Basketball World Cup 2017 - FIBA.basketball». *FIBA.basketball* (στα Γαλλικά). Ανακτήθηκε στις 9 Ιουλίου 2017.
40. ↑  Ντόστερ, Ρομπ (18 Σεπτεμβρίου 2018). «Rui Hachimura scores 25 as Japan upsets Iran in World Cup qualifier». *NBC Sports*.. Ανακτήθηκε στις 21 Σεπτεμβρίου 2018.

Εξωτερικοί σύνδεσμοι
--------------------

* Βιογραφικό στους Γκονζάγκα Μπούλντογκς
* Η κορυφαία προοπτική του NBA, Ρούι Χατσιμούρα, θέλει να εμπνεύσει διαπολιτισμικούς αθλητές στην Ιαπωνία
* Ρούι Χατσιμούρα στο Twitter